Diari Oficial de la Generalitat Valenciana


Sumari del DOGV 5998, del 22-04-2009 (2009/4252)

ORDRE de 16 d'abril de 2009, de la Conselleria d'Economia, Hisenda i Ocupació, per la qual es convoquen per a l'exercici pressupostari de 2009, les ajudes per al foment d'activitats de transcendència per al sistema de les relacions laborals i del mercat de treball.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5998

Data del DOGV
:   22-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/4252


Data del document
:   16-04-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * relació laboral
    * seguretat en el treball
    * innovació
    * malaltia professional

ORDRE de 16 d'abril de 2009, de la Conselleria d'Economia, Hisenda i Ocupació, per la qual es convoquen per a l'exercici pressupostari de 2009, les ajudes per al foment d'activitats de transcendència per al sistema de les relacions laborals i del mercat de treball. [2009/4252]  
L'Ordre de 10 de maig de 2006 (DOGV del dia 23), de la Conselleria d'Economia, Hisenda i Ocupació, modificada per la d'11 d'abril de 2007 (DOCV del dia 24), va establir les bases reguladores per a la concessió de subvencions per al foment d'activitats de transcendència per al sistema de les relacions laborals i del mercat de treball  
En tractar-se d'ajudes destinades a la realització de les activitats i els estudis relacionats amb el sistema de relacions laborals, no complixen el requisit de l'avantatge econòmic ni el falsejament de la competència que afecte els intercanvis comercials entre els estats membres, per això queden excloses de l'aplicació del principi d'incompatibilitat amb el mercat comú formulat en l'apartat 1 de l'article 87.3 del Tractat CE, i per tant no és obligatòria la notificació de les ajudes a la Comissió Europea.  
El procediment de concessió de les ajudes s'inicia d'ofici mitjançant convocatòria aprovada per l'òrgan competent en la qual es fixarà el termini de presentació de sol·licituds i es donarà publicitat als crèdits consignats en les lleis de pressupostos que han de finançar-les.  
Per això, i fent ús de les facultats atribuïdes per l'article 28 de la Llei 5/1983, de 30 de desembre, del Consell, i l'article 4 del Decret 7/2007. de 28 de juny, del president de la Generalitat, pel qual es determinen les conselleries en què s'organitza l'administració de la Generalitat,  
ORDENE  
Article únic  
1. Es convoquen per a l'exercici de 2009 les ajudes econòmiques regulades per les bases aprovades mitjançant Ordre de 10 de maig de 2006 (DOGV del dia 23) i modificades per Ordre d'11 d'abril de 2007 (DOCV del dia 24).  
2. El termini per a sol·licitar-les serà d'un mes comptat des de l'endemà de la publicació en el Diari Oficial de la Comunitat Valenciana de la present ordre.  
DISPOSICIÓ ADDICIONAL  
D'acord amb el que establix la Llei 15/2007, de 27 de desembre, de Pressupostos de la Generalitat per a l'exercici 2008, la Conselleria d'Economia, Hisenda i Ocupació finançarà les ajudes convocades per la present ordre a càrrec del programa 315.10, Condicions de Treball, Cooperativisme i Economia Social, línia pressupostària T5453.000, amb un import de 239.700 euros.   
DISPOSICIONS FINALS  
Primera  
Es faculta el director general de Treball, Cooperativisme i Economia Social per a dictar les instruccions i adoptar les mesures que considere oportunes per al desplegament i l'aplicació del que disposa esta ordre.  
Segona  
Contra el que disposa la present ordre, que posa fi a la via administrativa, podrà interposar-se recurs potestatiu de reposició davant de l'òrgan que l'ha dictat, en el termini d'un mes des de la publicació en el DOCV o ser impugnada directament davant de l'ordre jurisdiccional contenciós administratiu, en el termini de dos mesos d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa  
Tercera  
La present ordre entrarà en vigor l'endemà de la publicació en el Diari Oficial de la Comunitat Valenciana.  
València, 16 d'abril de 2009  
El vicepresident segon i conseller d'Economia, Hisenda i Ocupació,  
GERARDO CAMPS DEVESA